Държавен вестник, бр. 72, 2004 г., стр. 112

С Т Р .  112
Д Ъ Р Ж А В Е Н   В Е С Т Н И К
Б Р О Й  72
1. приемане на нови (свежи) масла и извър-
шване на приемни изпитвания;
2. съхраняване и запазване на експлоатаци-
онните свойства на маслата в предвидените
срокове;
3. събиране и възстановяване на отработе-
ните масла за повторното им използване по
предназначение;
4. сигурна и непрекъсната работа на масло-
напълнените системи и съоръжения;
5. контрол за качеството и състоянието на
маслата.
Чл. 900. Масленото стопанство обхваща ком-
плекс от съоръжения и системи, включващи:
1. съдове (резервоари) за съхраняване на
различни по вид и предназначение масла;
2. маслопроводи, помпи и технологични съ-
оръжения за транспортиране на маслата;
3. стационарни и мобилни съоръжения за
сушене, обезгазяване и очистване на маслата.
Чл. 901. В масленото стопанство различни-
те масла по тип, марка, клас и степен на екс-
плоатационна отработеност се съхраняват в от-
делни съдове.
Чл. 902. (1) В масленото стопанство се съ-
храняват масла за доливане на съоръженията и
за авариен резерв.
(2) Необходимите количества масла по ал. 1
се определят с вътрешните инструкции за екс-
плоатация.
Чл. 903. При експлоатация на масленото
стопанство се спазват правилата за пожарна
безопасност и изискванията за опазване на поч-
вата и водите от замърсяване с нефтопродукти.
Раздел II
Контрол при приемане и съхраняване на
енергетичните масла
Чл. 904. Приеманите и съхраняваните енер-
гетични масла подлежат на входящ и периоди-
чен контрол.
Чл. 905. (1) Енергетичните масла се прие-
мат на партиди.
(2) За всяка партида от масла се изисква
свидетелство за качество (сертификат) на про-
дукта с резултатите от анализа по всички пока-
затели на стандарта.
(3) Стойностите на показателите, посочени
в свидетелството за качество, удовлетворяват
или надвишават изискванията на стандартите
за нови масла.
Чл. 906. (1) Преди разтоварването от цис-
терната (съдовете за транспортиране) се взема
проба за извършване на лабораторен анализ на
маслото.
(2) Вземането на пробата и лабораторният
анализ на маслото се извършват при строго
спазване на изискванията на стандартите за тези
дейности.
(3) Съкратеният лабораторен анализ включ-
ва най-малко показателите:
1. киселинно число;
2. пламна температура;
3. кинематичен вискозитет;
4. реакция на воден извлек;
5. съдържание на механични примеси и вода;
6. пробивно напрежение—за транформатор-
ни масла;
7. време на деемулсация—за турбинни масла;
8. съдържание на водоразтворими киселини
и основи—за синтетични масла.
(4) В случай че при лабораторния анализ на
показателите на маслата по ал. 3 има несъот-
ветствие с тези от свидетелството за качество,
не се допуска използването на маслата в съоръ-
женията без прилагане на съответните мерки.
Чл. 907. На съхраняваните в масленото сто-
панство трансформаторни и турбинни масла за
доливане и резерв се извършва лабораторен
анализ в съответствие с изискванията на стан-
дартите за нови масла най-малко веднъж на
3 години.
Чл. 908. (1) Енергетичните масла могат да
се съхраняват до 5 години от датата на произ-
водството им при спазване на предписанията за
съхраняване. Синтетичните масла се съхраня-
ват само в оригиналната опаковка на произво-
дителя.
(2) След изтичането на гаранционния срок за
съхраняване енергетичните масла могат да се
употребяват само след извършване на пълен ана-
лиз и сравнение с показателите за нови масла.
Раздел III
Подготовка на енергетичните масла за
експлоатация и контрол в процеса на
експлоатация
Чл. 909. (1) Предназначените за наливане
или доливане в съоръженията масла се пречис-
тват от случайно попаднали механични приме-
си и вода чрез обработване с маслоочистителна
машина (агрегат).
(2) Показателите на обработеното масло
отговарят на изискванията за експлоатацион-
но масло, посочени в инструкциите и нормите
за изпитвания на съоръженията.
Чл. 910. (1) Новото (свежо) трансформатор-
но масло се избира в зависимост от типа и класа
на напрежение и изискванията на производите-
ля на съоръжението.
(2) Допуска се смесване на трансформатор-
ни масла с подобен произход и от една и съща
марка.
(3) Смесването на масла с минерален произ-
ход се проверява за съвместимост на маслата.
(4) Допуска се за трансформаторни масла
доливане до 5 % от общото количество на мас-
лото в съоръжението без проверка за съвмести-
мост, с изключение на съоръженията с напре-
жение 220 kV и по-високо.
(5) Не се допуска смесване на масла от син-
тетичен произход с масла от минерален про-
изход.